Príloha č. 8 súťažných podkladov

**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**"Zariadenie obojsmernej dátovej výmeny a filtrovania dátových objektov „DIODA“**

|  |  |
| --- | --- |
| **Názov tovaru, typ a jeho špecifikácia** | |
| Položka č. 1 |
| Množstvo v kus |
| Výrobca: |
| Typové označenie: |
| Technická špecifikácia Zariadenia obojsmernej dátovej výmeny a filtrovania dátových objektov: | * Zabezpečenie obojsmernej komunikácie pomocou bezpečnostnej brány s filtrovaním prenosu podľa nastavených pravidiel medzi prostredím „Vyhradené“ a „Neutajované“ a medzi prostredím „Neutajované“ a „Vyhradené“. * Dátové filtrovanie štruktúrovaných údajov * Dátové filtrovanie neštruktúrovaných údajov * Automatická klasifikáciu dát – XML Labelling Service * Podpora služieb: email, a FTP * Podpora protokolov HTTP; TCP, UDP, SMTP, HTTPS, FTP, FTPS. * Zariadenie musí udalosti prenosu logovať * Akreditácia EU na stupeň vyhradené (EÚ restricted) * Certifikácia Common Criteria CC EAL4+ * Prenosová rýchlosť min. 100 Mbps |
| Vyhotovenie: | * Security Gateway * Labelling Service * 19" rack mount * Pripojenie cez optické rozhranie a ethernet RJ45 * Redundantné napájanie |
| Inštalácia a konfigurácia zariadenia: | Inštalácia a konfigurácia softvérového a hardvérového vybavenia, podľa požiadaviek prijímateľa.  Inštalácia softvéru, zaškolenie minimálne 4 pracovníkov na používanie systému musí zahŕňať:   * Inštalácia hardvéru do racku. * Aplikovanie ponúknutých licencií * árvéru do racku.enia či spKonfigurácia ponúknutého softvéru podľa požiadaviek prijímateľa s podporou a rekonfiguráciou * Konfigurácia, integrácia do existujúcej siete MV SR a vyhradenej siete, konfigurácia HW a SW podľa dodatočných požiadaviek prijímateľa napr. logovanie, zálohy konfigurácie, zálohy prenosov cez zariadenie v nadväznosti na ponúknuté tovary v konkrétnej ponuke uchádzača. * Vykonanie funkčnej skúšky zapojeného zariadenia, t.j. či spĺňa požiadavky prijímateľa podľa vopred dohodnutého scenára. |
| Obsah balenia: | Musí zahŕňať dodané príslušenstvo:   * spotrebný materiál + kabeláž a inštalačný materiál podľa požiadaviek prijímateľa na zabezpečenie prepojenia obstarávaných položiek t.j. príslušenstvo potrebné na sprevádzkovanie zariadení.v nadväznosti na ponúknuté tovary v konkrétnej ponuke uchádzača, pre kompletnú inštaláciu; * konzola do 19 inch Racku alebo možnosť upevnenia zariadenia do 19 inch racku, pre kompletnú inštaláciu. |
| Zaškolenie a dokumentácia: | Musí zahŕňať:   * Zaškolenie na obsluhu a konfiguráciu pre SWG a LS pre minimálne 4 účastníkov prezenčne v mieste plnenia; * Dokumentácia v slovenskom a v anglickom jazyku. |
| Licencie: | Musí zahŕňať:   * SW licencia – podľa typu ponúknutého zariadenia s minimálnou dĺžkou platnosti na 5 rokov, s 5 ročnou podporou pre update SW a s podporou rekonfigurácie SW počas tejto doby; * HW licencia – ak je v nadväznosti na ponúknuté riešenie potrebná licenciu aj hardvér, tak verejný obstarávateľ požaduje túto licenciu na minimálnu dĺžku platnosti 5 rokov. |
| Služby podpory Helpdesk: | Musí zahŕňať:   * 8 hod x 5 dní cez pracovné dni; v mieste plnenia. * Podpora v mieste plnenia nasledujúci pracovný deň na dodaný hardvér a softvér po dobu piatich rokov a vykonanie servisných zásahov na odstránenie poruchy zariadenia, softvéru a konfigurácie zariadení. * Dodatočná re-konfigurácia od odovzdania sprevádzkovaného zariadenia pre prijímateľa v rozsahu maximálne 3-krát počas piatich rokov, v mieste plnenia. |
| Záruka na HW a SW: | Minimálne 3 roky od odovzdania do prevádzky. |
| Vypracovanie bezpečnostného projektu: | Verejný obstarávateľ požaduje, aby bol v rámci tejto zákazky dodaný dodatok do už existujúceho bezpečnostného projektu., ktorý je v súčasnosti pripravovaný a súvisiace informácie budú poskytnuté víťaznému uchádzačovi. |
| Dokumenty k faktúre: | Manuál s inštalačným predvedením a oboznámením prijímateľa s dodaným HW a SW. |

Súčasťou predmetu zákazky sú aj všetky súvisiace služby zabezpečenia 3-ročnej servisnej podpory dodávaných zariadení a služby, ktoré priamo súvisia s dodaním požadovaného technologického celku, t.j. konfigurácia a inštalácia týchto technických zariadení.

Predmetná skupina tovarov a súvisiacich služieb tvorí jeden celok. Dodávateľ musí byť schopný realizovať predmet zákazky komplexne so zárukou funkčnosti.

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Rozdelenie predmetu zákazky na časti je technicky a procesne nerealizovateľné, a to z dôvodu, že predmetný tovar a súvisiace služby tvoria ucelenú technologickú časť IKT infraštruktúry. Je kladená požiadavka na ich vzájomnú interoparabilitu. Súťažiaci má možnosť zvoliť tovary a súvisiace služby od jedného alebo viacerých výrobcov, ale musí byť zodpovedný za to, že dodávané tovary budú navzájom prepojiteľné na fyzickej, sieťovej aj aplikačnej úrovni a budú spĺňať všetky požiadavky. Pri ďalšom delení predmetnej skupiny tovarov a súvisiacich služieb by nebolo možné garantovať vzájomnú interoperabilitu, nakoľko rôzni výrobcovia používajú rôzne spôsoby integrácie na rôznych vrstvách a definovanie vybraných integračných parametrov by bolo diskriminačné.

Verejný obstarávateľ uplatnil delenie predmetu zákazky projektu „Rozšírenie a modernizácia komunikačného kanálu Europolu SIENA na vybrané útvary Policajného zboru Slovenskej republiky“ aj tým, že samostatne obstaráva (nadlimitným postupom) licencie pre servery, ktoré sú predmetom tohto verejného obstarávania.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na miestne, vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.